KOM LAAT ONS JUIG EN SING

(VONKK 185)

1

Kom laat ons juig en sing,

aan Hom ons loflied bring.

Kom dank die Koning, magtige Heer,

vir redding wat Hy gee.

Ons Skepper-Heer is groot,

aan Hom alleen behoort

die hoogste berge, wye vlaktes

en die diepste see

2

Kom ons aanbid die Heer,

kom buig nou voor Hom neer.

Kom kniel voor Hom, Hy’t ons gemaak,

erken Hom, bring Hom eer.

Ons Herder, Here, Hy

wil ons versorg en lei.

Kom luister na sy stem vandag

en doen wat Hy ons leer.